Reprezentanți ai autorităților europene au depistat nereguli în mai multe contracte executate de Tel Drum. Consiliul Județean Constanța și Primaria Craiova sunt printre instituțiile publice care au plătit sume mai mari decât cele cuvenite societății (care ar fi controlate de Liviu Dragnea) n.n., potrivit surselor din Ministerul Dezvoltării Regionale



În alte patru contracte – pe lângă cele pentru executarea a două drumuri județene în Teleorman care fac subiectul unei anchete Directiei Naționale Anticorupție (DNA) – sunt cu nereguli, conform unor informații obținute de la Ministerul Dezvoltării Regionale, minister condus de Paul Stănescu.

Aceste contracte ar fi fi ajuns si la OLAF (Agenția Europeană Antifraudă) care ar fi sesizat autoritățile române, anchetatorii de la Departamentul de Luptă Antifraudă (DLAF) sau procurorii anticorupție.

În aceste contacte executate pe bani publici – fonduri europene la care se adăugau mici cofinanțări romanesti – Tel Drum a beneficiat fără respectarea legii de aproape șase milioane de euro. Reamintim ca DNA are deja în vizor alte doua contracte finanţate cu fonduri comunitare prin care Tel Drum a beneficiat de plăti ilegale de câteva milioane de euro. Altel spus, compania de construcții a primt bani pentru lucrări pe care nu le-a executat.

Contractele problemă

Satu Mare

Modernizarea infrastructurii drumurilor judeţene în judeţul Satu-Mare, este vorba de DJ 109 L Negreşti Oaş-Turţ, beneficiarul fiind Consiliul Județean Satu Mare.

Neregulile din contract

– contract de lucrări nr. 8270/25.05.2010, în valoare de 25.166.417 lei, la care a fost aplicată în anul 2011, o corecţie financiară de 25%, debitul aferent fiind recuperat în totalitate de Autoritatea de Management;

– contract de lucrări nr. 11643/10.06.2013, în valoare de 38.123.373,98 lei, la care a fost aplicată în anul 2015, o corecţie financiară de 10%, care a fost suportată de la bugetul de stat în conformitate cu prevederile OG nr. 14/2013 ;

– act adiţional la contract de lucrări nr. 11643/10.06.2013, în valoare de 1.360.672,62 lei, la care a fost aplicată în anul 2015, o corecţie financiară de 25%, debitul aferent fiind recuperat în totalitate de Autoritatea de Management;

Constanța

Reabilitare si modernizare de drumuri judetene din județul Constanța, este vorba de tronsonul DJ 228: DN 22C Nazarcea – DN 2A Ovidiu, beneficiarul fiind Consiliul Județean Constanța, instituție condusa la acel moment de Nicusor Constantinescu.

Neregulile din contract

-a fost încheiat contractul de lucrări nr. 15061/27.07.2010, în valoare de 30.751.686,81 lei, la care a fost aplicată în anul 2012, o corecţie financiară de 5%, debitul aferent fiind recuperat în totalitate de Autoritatea de Management;

Craiova

Reabilitarea infrastructurii rutiere pe relatia nord-sud-est a polului de crestere Craiova in vederea fluidizarii traficului in zona metropolitana Craiova, beneficiarul a fost Municipiul Craiova, a carei primărie era condusă de Olguța Vasilescu. În baza acestui contract s-a realizat centura ocolitoare a orașului.

Nereguli din contract

-a fost încheiat contractul de lucrări nr. 160722/31.10.2013, în valoare de 39.890.200 lei, la care a fost aplicată în anul 2016, o corecţie financiară de 5%, care a fost suportată de la bugetul de stat în conformitate cu prevederile OG nr. 14/2013;

Alexandria

Pentru proiectul Ferma Grup Scolar Agricol, beneficiar fiind Municipiul Alexandria

Nereguli din contract

-a fost încheiat contractul de lucrări nr. 25057/19.12.2008, în valoare de 9.689.845,03 lei, la care a fost aplicată în anul 2016, o corecţie financiară de 10%, debitul aferent fiind recuperat în totalitate de Autoritatea de Management;

Contractele aflate în vizorul DNA

Ministerul Dezvoltarii Regionale a aplicat corectii si pentru cele doua drumuri executate de Tel Drum si pentru care a primit bani mai multi de la Liviu Dragnea, in calitate de presedinte al Consiliului Judetean Teleorman, decat sumele cuvenite aferente lucrarilor executate.

Astfel, pentru reabilitare DJ506, Cervenia-Vitanesti-Babaita, km 17+400 – km 58+000 şi proiectul Reabilitare DJ701 limita jud Dambovita – Gratia-Poieni-Silistea-Scurtu Mare-Slavesti-Ciolanesti-Zambreasca-Dobrotesti,km44+240-104+890(55,450km), au fost aplicate corecții.

DNA a stabilit un prejudiciu de 21 de milioane de euro in aceste doua contracte semnate de Liviu Dragnea pentru Tel Drum.